Maguta ja ngari na ja taa nijaititia kwambiria narua nyuma ya maguri jameeru jaria jatumiritue ni rwang’i rwa thirikari ruria rugaga uria maguta jau jakendua Kenya EPRA.
Maguta ja ngari muthemba jwa beteruri jaititie na ciringi mugwanja na mang’otore jatantatu, Diesel yaitia na Ciringi inyanya najo ja taa jaitia na Ciringi ikumi na ithatu.
Kuu ni ta kuuga Litre imwe ya Beteruri Nairobi iriendua Ciringi igana mirongo ithatu na inya, Diesel ni ciringi igana ikumi na ithano najo maguta ja taa jariendua Ciringi igana na ikumi. Chuka Beteruri litre imwe na ciringi igana mirongo ithatu na ithanthatu, Diesel igana na ikumi na mugwanja najo maguta ja taa ni ciringi igana ikumi na ijiri. Mutindwa jwa Kangangi Beteruri ni ciringi igana mirongo ithatu na mugwanja, Diesel ni ciringi igana ikumi na inyanya najo maguta ja taa jariendua ciringi igana ikumi na ithatu. Maua Litre imwe ya Beteruri ni ciringi igana mirongo ithatu na inyanya, Diesel ni ciringi igana ikumi na kenda najo maguta ja taa ni Ciringi igana ikumi na inya.
kik_Latn kik_Latn kik_Latn